Serbska rada starostow informěrujo Domowinu wówólbach za Serbski sejm 2018
Na pśepšosenje pšawniskego wuběrka Domowiny, zastupjony pśez pśedsedarku sakskeje Serbskeje rady, Marije Michałkoweje, pśedsedarja kšywowego zwězka Domowiny, Dawida Statnika, tuchylnego a něgajšnego jadnarja Domowiny, Marka Kowarja a Bjarnata Cyža, něgajšnego direktora Załožby za serbski lud, Marka Suchego, dolnołužyskego Serba Kita Elu kaž tež pšawiznicu Katrin Suchec-Dźisławkowu, su se dnia 12. junija stajili wusoke zastupniki Serbskeje rady starostow pšašanjam k pśedstojecym wólbam.
Rěcnica górnoserbskeje Rady starostow, Jadwiga Pjacec (Drježdźany), a jeje zastupnik, Ignac Wjesela (Chróšćicy), kulturny wědomostnik Tomasz Nawka (Budyšyn) a znata wobswětowa aktiwistka Edith Pjeńkowa (Slěpe) su se zboka serbskego demokratiskego gibanja na wobradowanju wobźělili. Pśi tom su pokazali na lěpšyny wót wšych Serbow wuzwólonego demokratiskego ludowego zastupnistwa, a su rozkladowali pšawo na nutśikowne samopóstajenje Serbow, kótarež jo tež na statnej rowninje dotychměst pśemało znate.
W zmysle do pśichoda wusměrjonego zgromadnego źěła jo Rada starostow wabiła za nowu kulturu transparence a zwólniwosći do rozgrona w našom luźe. Na kóńcu jo Jadwiga Pjacec zastupnikow Domowiny napominała, aby se aktiwnje wobźělili na wutwórjenu wobšyrnego ludowego zastupnistwa wšyknych Serbow.
pol_Latn szl_Latn szl_Latn pol_Latn